Dié twee vennote is sinoniem met betroubare voertuie en tevrede klante. Sedert hulle Swartberg Motors in 2004 begin het, het hulle bewys dat hulle nie net 'n wye verskeidenheid voertuie op die vloer het nie, maar hulle gaan ook uit hulle pad om voertuie vir klante te soek.
"As jy 'n spesifieke gesinsmotor soek, kry ons vir jou een, as jy 'n Ferrari soek, kry ons ook vir jou een," belowe Arnold.
Klantediens is vir Arnold en Salie ononderhandelbaar. "Ons moet 'n klant kan verseker dat hy waarde vir sy geld kry, dat ons hom met alles bystaan van die dag dat hy hier ingestap het totdat die motor op sy naam is en by hom afgelewer word. Ons het byvoorbeeld een klant wie se familie al 13 voertuie by ons gekoop het," sê Arnold.
Op 'n vraag of hulle in enige spesifieke prysklas of voertuig spesialiseer is hulle antwoord eenvoudig. "As jy vir ons sê wat jy soek, sal ons dit vir jou kry - of dit nou 'n betroubare karretjie van R30 000 is, of 'n luukse wa van R900 000."